**NSS – Národná služba pre elektronickú spoluprácu škôl**

**pri Žilinskej univerzite v Žiline**

**Univerzitná 1, 010 26 Žilina, tel.: 041/513 5070, mobil: 0915 111 930, e-mail: info@etwinning.sk**

 ** **

V Žiline, 27. máj 2021 **Mgr. Janka Školová**

riaditeľka odboru školstva a športu

Úrad ŽSK

Vážená pani riaditeľka,

s radosťou si vás dovoľujem informovať, že**,** **Gymnázium Varšavská cesta, Žilina** vo vašej zriaďovateľskej pôsobnosti, dosiahlo pod vedením **pani riaditeľky Mgr. Jany Zrníkovej** významný úspech a

**získalo medzinárodný certifikát ŠKOLA ETWINNING !**

****

Program eTwinning je od roku 2005 podporovaný a financovaný Európskou komisiou a Ministerstvom školstva, vedy, výskumu a športu SR. Od roku 2014 je integrovanou súčasťou programu ERASMUS+. MŠVVaŠ SR odporúča program eTwinning aj v Sprievodcovi školským rokom 2020/21.

Ocenené Školy eTwinning obdržali aj ďakovný list ministra školstva.

Cieľom programu eTwinning je podpora spolupráce európskych škôl s využitím **informačných a komunikačných technológií** tak, že školám poskytuje podporu, nástroje a služby.

Program zároveň ponúka pedagógom bezplatné príležitosti profesijného rozvoja vo forme viacerých druhov prezenčného aj online vzdelávania doma aj v zahraničí.
**Koordináciu programu eTwinning na Slovensku zabezpečuje Žilinská univerzita v Žiline**, prostredníctvom pracoviska Národnej služby pre elektronickú spoluprácu škôl - NSS už od jeho vzniku v roku 2005.

Vaša škola získala certifikát **Škola eTwinning** ako [jedna z 21 slovenských škôl](https://www.etwinning.net/sk/pub/support/2021--2022-etwinning-school-l#c703) a jedna z 2935 európskych škôl.

Celkovo je na Slovensku k máju 2021 registrovaných 2 924 škôl a v rámci Európy viac ako 217 000 materských, základných a stredných škôl.

Získanie certifikátu Škola eTwinning je vysoko prestížne ocenenie a získavajú ho len tí najlepší.

[*Udelené certifikáty Škola eTwinning 2021-2022*](https://www.etwinning.net/sk/pub/newsroom/highlights/2021-2022-etwinning-school-la.htm)

[*Všetko o certifikáte Škola eTwinning nájdete TU*](https://www.etwinning.net/sk/pub/benefits/recognition/etwinning-school.htm)

Získanie certifikátu Škola eTwinning nie je len uznanie osobného úspechu jednotlivých učiteľov, ale znamená uznanie a ocenenie za zapojenie sa, angažovanosť a odhodlanie celého tímu učiteľov a vedúcich pracovníkov v škole.

Nejde o súťaž, ale skôr o postup z jednej úrovne na ďalšiu.

eTwinning školy majú vedúce postavenie v programe eTwinning a ich poslanie je zhrnuté v nasledovných bodoch:

1. Zdieľané vedenie
2. Záväzok k spolupráci a zdieľaniu a tímovej práci
3. Študenti škôl sú aktérmi zmien
4. Školy sú vzorom pre iné školy
5. Školy sú inkluzívne a inovatívne učiace sa organizácie

*[Celé znenie Poslania eTwinning školy stiahnete TU](https://www.etwinning.net/sk/pub/newsroom/highlights/etwinning-schools-mission-stat.htm)*

Viac o programe eTwinning nájdete na webových stránkach: [www.etwinning.sk](http://www.etwinning.sk/) a [www.etwinning.net](http://www.etwinning.net/)

**Srdečne vám a vašej ocenenej škole blahoželám a teší ma, že aj program eTwinning môže svojou existenciou prispieť k zlepšovaniu a inováciám v oblasti vzdelávania.**

S úctou

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Ing. Katarína Hrbáňová, PhD.**

koordinátorka programu eTwinning v SR

 Žilinská univerzita v Žiline, NSS